* **Μαγευτική Πράγα 5 μέρες 29.12.24-02.01.25. Αεροπορικώς**

**1η Μέρα | Θεσσαλονίκη – Πράγα – Καστρούπολη - Κρουαζιέρα**

Συγκέντρωση νωρίς το πρωί στο αεροδρόμιο ‘’ Μακεδονία’’ για την απευθείας πτήση μας στην Πράγα. Άφιξη, επιβίβαση στο λεωφορείο μας και ξεκινάμε με μια πρώτη γνωριμία με την πόλη. Θα γνωρίσουμε την Καστρούπολη και το Κάστρο που βρίσκεται στην κορυφή του λόφου Χρατσάνι. Στη συνέχεια θα αναχωρήσουμε για την παλιά πόλη για να ξεκινήσει η ξενάγηση μας. Θα δούμε την πλατεία της Παλιάς Πόλης (Staromestskenamesti), το μεσαιωνικό Δημαρχείο με το αστρονομικό ρολόι, το ναό της Παναγίας Τυν, την Εβραϊκή συνοικία, το γοτθικό Πύργο της πυρίτιδας, το Πανεπιστήμιο του Καρόλου, το Θέατρο Νόστιτς, την πλατεία Βενσεσλάβ (Václavskénamesti), την Εθνική βιβλιοθήκη, το Μέγαρο φιλαρμονικής και θα απολαύσουμε έναν περίπατο στην πέτρινη γέφυρα του Καρόλου που είναι στολισμένη με 30 αγάλματα αγίων. Στη συνέχεια τακτοποίηση στο ξενοδοχείο μας. Νωρίς το απόγευμα θα έχουμε ελεύθερο χρόνο για φαγητό και ψώνια. Μπορούμε επίσης (προαιρετικά) να επιβιβαστούμε από την όχθη της «Μικρής Πλευράς» σε καραβάκι για την δίωρη κρουαζιέρα, στον πιο μακρύ ποταμό της χώρας, τον ποταμό Moldova, ή στα Τσέχικα Vltava. Χαλαροί, θα θαυμάσουμε το Κάστρο, τη γέφυρα, και όλα τα άλλα πανέμορφα αξιοθέατα της μεσαιωνικής πόλης, από άλλη οπτική γωνία.

**2η Μέρα | Πράγα – Ξενάγηση πόλης**

Πρωινό και αναχωρούμε για την Παλιά Πόλη, όπου μεταξύ άλλων θα δούμε την πλατεία της Παλιάς Πόλης (Staromestskenamesti), το μεσαιωνικό Δημαρχείο με το αστρονομικό ρολόι, το ναό της Παναγίας Τυν, την Εβραϊκή συνοικία, το γοτθικό Πύργο της πυρίτιδας, το Πανεπιστήμιο του Καρόλου, το Θέατρο Νόστιτς, την πλατεία Βενσεσλάβ (Václavskénamesti), την Εθνική βιβλιοθήκη, το Μέγαρο φιλαρμονικής και θα απολαύσουμε έναν περίπατο στην πέτρινη γέφυρα του Καρόλου που είναι στολισμένη με 30 αγάλματα αγίων. Ελεύθερος χρόνος.

**3η Μέρα | Πράγα – Προαιρετική εκδρομή στην Δρέσδη.**

Πρωινό και αναχωρούμε προαιρετικά για την πρωτεύουσα της Σαξονίας , την Δρέσδη. Η πόλη είναι χτισμένη στις όχθες του ποταμού Έλβα. Κατά τον Β παγκόσμιο πόλεμο η πόλη καταστράφηκε από τους βομβαρδισμούς και αναγεννήθηκε καταφέρνοντας να ανακτήσει την παλιά της αίγλη και τα στοιχεία που μας κάνουν να αναφερόμαστε σε αυτήν ως η «Η Φλωρεντία του Βορρά». Στην περιήγηση μας θα έχουμε την ευκαιρία να θαυμάσουμε χαρακτηριστικά δείγματα μπαρόκ αρχιτεκτονικής. Ανάμεσα από τα κυριότερα αξιοθέατα της πόλης θα δούμε την Όπερα Semperoper, το Δημαρχείο της πόλης , το Αναγεννησιακό παλάτι , τον καθεδρικό ναό με το εντυπωσιακό Καμπαναριό του, τα ανάκτορα Τζβίνγκερ, τα τερραίν κονταρομαχιών, τον μπαρουτόπυργο, την Ακαδημία Εικαστικών, τα κελάρια των Βεττίνων, την γέφυρα του Αυγούστου που ενώνει τη νέα και παλιά Δρέσδη. Ελεύθερος χρόνος και το απόγευμα επιστροφή στην Πράγα.

**4η Μέρα | Ημερήσια εκδρομή στο Κάρλοβυ Βάρυ**

Πρωινό και στη συνέχεια αναχωρούμε για την λουτρόπολη Κάρλοβυ Βάρυ στη Δυτική Τσεχία, διάσημη λόγω των ιαματικών πηγών της. Η πόλη βρίσκεται στην κοιλάδα του ποταμού Τέπλα κοντά στα σύνορα με τη Γερμανία, 140 χλμ. από την Πράγα και είναι δημοφιλής τόπος προορισμού τουριστών, ειδικά για τις διεθνείς προσωπικότητες που επισκέπτονται τη λουτρόπολη. Το Κάρλοβυ Βάρυ ιδρύθηκε από τον αυτοκράτορα Κάρολο τον 4ο τον 14ο αιώνα και ονομάστηκε «Βασιλική Πόλη» από τον ίδιο. Από τότε καθιερώθηκε σαν τόπος συνάντησης προσωπικοτήτων των γραμμάτων, των τεχνών και της πολιτικής. Διασχίζοντας τον κεντρικό πεζόδρομο δίπλα στον ποταμό Τέπλα καταλαβαίνουμε γιατί ο Γκαίτε, ο Σίλλερ, ο Μπετόβεν, ο Μπαχ, ο Τσάρος της Ρωσίας κ.α. περπάτησαν τον ίδιο δρόμο. Η πόλη είναι επίσης γνωστή για το διεθνές φεστιβάλ κινηματογράφου και για το δημοφιλές τσεχικό ηδύποτο Karlovarská Becherovka. Ελεύθερος χρόνος

**5η Μέρα | Πράγα – Πτήση επιστροφής.**

Πρωινό και στη συνέχεια θα αναχωρήσουμε για το αεροδρόμιο για την πτήση της επιστροφής.

**Σημείωση: Το πρόγραμμα μπορεί να τροποποιηθεί χωρίς να παραλειφθεί τίποτα από τις παροχές**

|  |  |
| --- | --- |
| **Μαγευτική Πράγα 5 μέρες** | **Αναχώρηση: 29.12.24 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή Early booking σε δίκλινο** | **Κανονική τιμή** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Holiday Inn Prague (Κεντρικό) | 4\* | Πρωινό | 695€ | 735€ | 555€ | 279€ | Πτήσεις Charter με την Samrtwings Θεσσαλονίκη – Πράγα: 19:55-20:55 Πράγα – Θεσσαλονίκη: 19:30-20:30 |
| EA Hotel New Town (Κεντρικό) | 4\* | Πρωινό | 715€ | 745€ | 560 | 315€ |
| Jalta Boutique Hotel (Κεντρικό) | 5\* | Πρωινό | 745€ | 785€ | 595 | 430€ |
| **Στη τιμή περιλαμβάνονται:** Αεροπορικά με την Smartwings: Mια αποσκευή 23kg το άτομο & μια χειραποσκευή 8kg το άτομο. Πρωινό καθημερινά στον χώρο του ξενοδοχείου. Τέσσερις (4) διανυκτερεύσεις στο ξενοδοχείο της επιλογής σας. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Ημερήσια εκδρομή στο Κάρλοβυ Βάρυ. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης & Ιατροφαρμακευτική ασφάλεια.**Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Προαιρετική εκδρομή στην Δρέσδη: 50€ το άτομο. Τέλη διαμονής. Κρουαζιέρα. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο.  |